Waray-Waray News: BI nag-aghat sin bublig nga paningkamot kontra human trafficking
ni Ailene N. Diaz
Manila (15 October) -- An Bureau of Immigration (BI) sadton Martes nga adlaw nananawagan para sin hugot nga kooperasyon sa mga ahensya san gobyerno sa pag ato kontra human trafficking. Si Immigration Commissioner Marcelino Libanan nagpahayag san kakinahanglan para sin kabug-usan nga paningkamot san Philippine National Police (PNP), Department of Labor and Employment (DOLE), Department of Fereign Affairs (DFA), ngan local government units (LGUs) para magin manilampuson an pag ato kontra human trafficking.
Sugad ni Libanan, importante nga ini nga mga ahensya magbutok sin makusog nga pagkasayo ngan maghimo sin mekanismo para mapatuok ngan mapudngan an pag abuso san mga kababayen-an nga minor de edad.
Ginpahayag ini ni Libanan ngan gin klaro an balita nga nabatian siya nga kuno ginpapasa niya ngadto san polis an trabaho pagtugis sadton mga alien prostitutes. Sugad niya adton report in diri tama kay diri tam,a an nabatian san kanya ginbagaw.
Sugad ni Libanan nga an Bureau of Immigration in kinahanglan makig trabaho sin suok san PNP san paghanap sadton mga sex ngan nightclub kon diin adto an kremin.
Mao ini an rason kay nano nga an BI Chief nanawagan san panginlabot san mga opesyales san barangay, an PNP ngan lokal nga pangobyernohan para mag lunsar sin pankabug-usan nga pitad kontra human trafficking ngan san ginbabana bana nga mga biktima san piligroso nga kanra aatubangon kon sira lumarga ngan magtrabaho sa gawas sa nasud nga waray kaangayan nga mga papeles. Ini an sugad ni Galang. (PIA-Northern Samar) [top]
war_Latn kac_Latn ceb_Latn war_Latn war_Latn war_Latn war_Latn